Ապակու մշակման բարձր որակն ապահովելու համար ընկերությունը ստեղծել է արտադրական համալիր, որը հագեցած է արդիական սարքերով և սարքավորումներով, ինչպես նաև մեծ ուշադրություն է հատկացվում արհեստավարժ կադրերի պատրաստմանը և վերապատրաստմանը: Տարիների ընթացքում Գապէքսը ոչ միայն որակական առաջընթաց է ապահովել, այլև ընդլայնել է գործունեության ոլորտները: Դրա վկայությունն է թեկուզ այն փաստը, որ սկզբում արտադրական համալիրի զբաղեցրած տարածքը ընդամենը 1.000 ք.մ. էր, իսկ ներկայումս այն կազմում է 6.300 ք.մ.: Արտադրամասերի աճին ուղիղ համեմատական կարգով աճում է աշխատատեղերի քանակը` հատելով 100-ի սահմանը: